Държавен вестник, бр. 71, 2021 г., стр. 13

БРОЙ  71	
Д Ъ Р Ж А В Е Н  В Е С Т Н И К 	
СТР.  13  
измерва, проследява, управлява и докладва 
рисковете, на които е изложен или би могъл 
да бъде изложен, както поотделно, така и 
в целостта им, а също така и на техните 
взаимозависимости.
(2) Системата за управление на риска 
трябва да бъде ефективна и да бъде добре 
интегрирана в организационната структура 
и процесите за вземане на решения на Га­
ранционния фонд.
(3) Системата за управление на риска 
на Гаранционния фонд обхваща следните 
области:
1. образуване на технически резерви;
2. управление на активите и пасивите;
3. управление на инвестиционния риск;
4. управление на риска в областта на 
ликвидността и концентрацията;
5. управление на оперативния риск;
6. управление чрез презастраховане и други 
техники за намаляване на риска;
7. други области по преценка на управи­
телния съвет на Гаранционния фонд.
Чл. 26. (1) Като част от системата за 
управление на риска Гаранционният фонд 
извършва оценка на адекватността на раз­
полагаемите средства в управляваните от 
него фондове.
(2) Оценката по ал. 1 включва анализ на 
рисковете, на които е изложен Гаранционният 
фонд и управляваните от него фондове, за 
постоянно спазване на нормативните изис­
квания за достатъчни по размер разпола­
гаеми средства и за техническия резерв за 
предстоящи плащания.
(3) Оценката по ал. 1 е неразделна част от 
процеса за вземане на решения в Гаранци­
онния фонд и винаги се взема предвид при 
стратегически решения, в това число при 
изготвянето на предложение за определяне 
на вноските на застрахователите във Фонда 
за незастраховани МПС или за определяне 
на допълнителни вноски, на годишните 
вноски в Обезпечителния фонд, както и при 
даването на становище по чл. 560, ал. 1 от 
Кодекса за застраховането.
(4) Гаранционният фонд извършва оцен­
ката по ал. 1 редовно всяка година, както и 
незабавно след всяка промяна на рисковете, 
на които е изложен Гаранционният фонд или 
някой от управляваните от него фондове.
(5) Резултатите от редовната оценка на 
адекватността на разполагаемите средства и 
на техническия резерв за предстоящи пла­
щания се включват в самостоятелен раздел 
на Доклада за дейността на управителния 
съвет на Гаранционния фонд по чл. 535, т. 5 
от Кодекса за застраховането.
(6) Резултатите от всяка извънредна 
оценка на адекватността на разполагаемите 
средства и на техническия резерв за пред­
стоящи плащания се оформят в доклад и се 
съобщават на съвета на Гаранционния фонд 
и на Комисията в срок от две седмици от 
датата на завършване на оценката.
(7) За оценка на адекватността на раз­
полагаемите средства в управляваните от 
Гаранционния фонд фондове се прилагат 
съответно правилата относно собствената 
оценка на риска и платежоспособността 
от наредбата по чл. 77, ал. 5 от Кодекса за 
застраховането.
Чл. 27. Гаранционният фонд създава и 
поддържа ефективна система за вътрешен 
контрол, която включва:
1. административни и счетоводни про­
цедури;
2. уредба за осъществяване на вътрешния 
контрол;
3. подходящи правила за докладване на 
всички равнища;
4. функция за съответствие;
5. други елементи по преценка на Гаран­
ционния фонд.
Чл. 28. (1) Гаранционният фонд създава 
ключова функция за съответствие, която:
1. съветва управителния съвет относно 
спазването на действащото законодателство;
2. оценява възможния ефект от промени 
на правната среда върху дейността на Га­
ранционния фонд;
3. идентифицира и оценява риска, произ­
тичащ от неизпълнението на изискванията 
на закона от страна на Гаранционния фонд.
(2) Лицето, което ръководи функцията 
за съответствие, трябва да има подходяща 
квалификация и опит в областта на контрол 
по спазване на правилата и да отговаря на 
изискванията по чл. 80, ал. 1, т. 3 – 9 от 
Кодекса за застраховането, като се прилагат 
съответно чл. 80, ал. 3 и ал. 5 – 12 и чл. 84 
от Кодекса за застраховането.
(3) Лицето, което ръководи функцията за 
съответствие:
1. информира незабавно управителния съ­
вет за установените от него и от ръководената 
от него функция нарушения в дейността на 
Гаранционния фонд;
2. изготвя годишен отчет за дейността на 
функцията и го представя пред управителния 
съвет в срок от 7 дни от датата на изготвяне­
то му и пред съвета на Гаранционния фонд;
3. изготвя годишен план за дейността на 
функцията, както и доклад за изпълнението 
му и ги представя пред управителния съвет 
на Гаранционния фонд в срок от 7 дни от 
датата на изготвянето му;
4. представя годишните си планове и докла­
ди на заместник-председателя на Комисията 
за финансов надзор, ръководещ управление 
„Застрахователен надзор“ (наричан по-ната­
тък „заместник-председателя“), в срок от 7 
дни от датата на представянето им по т. 3;